
1. [bookmark: _Hlk191817635]BENDRA INFORMACIJA
1.1. Pirkimo objektas: 
Nusikalstamų veikų žinybinio registro (toliau – NVŽR) priežiūros paslaugos, kuriomis siekiama pakeisti NVŽR programinę įrangą (toliau – PĮ) bei užtikrinti tinkamą NVŽR funkcionalumą, sukuriant naujus ir tobulinant jau esamus funkcionalumus, susijusius su statistinių duomenų tvarkymu, viešinimu ir kt.
1.2. Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies ir 9 dalies reikalavimai susiję su nacionaliniu saugumu:
1) pirkimo objektui taikomi Lietuvos Respublikos viešųjų pirkimų įstatymo 37 str. 8 dalies reikalavimai susiję su nacionaliniu saugumu. Perkančioji organizacija (toliau – PO), veikianti srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar valdanti ypatingos svarbos informacinę infrastruktūrą, reikalauja, kad paslaugų teikėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad paslaugų teikėjo siūlomos paslaugos kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir paslaugų teikėjo pasiūlymas atmetamas.
2) pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu*. Paslaugų teikėjas privalo įrodyti, kad siūlomos paslaugos nekelia grėsmės nacionaliniam saugumui – paslaugų teikimas nevykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.
PO pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš paslaugų teikėjo reikalauja kartu su pasiūlymu pateikti užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų paslaugų teikėjas pateikti neturi) – vieną ar kelis šiuos dokumentus**: juridinio asmens vadovo patvirtintą juridinio asmens steigimo dokumentų kopiją, juridinių asmenų registro išplėstinį išrašą su istorija, juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus PO priimtinus dokumentus.
Pastabos:
*jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.
**dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią PO prašymu paslaugų teikėjas turi pateikti dokumentus.
1.3. Bendra informacija
Informatikos ir ryšių departamentas prie Lietuvos Respublikos vidaus reikalų ministerijos (toliau – Informatikos ir ryšių departamentas) tvarko Lietuvos oficialiąją statistiką ir NVŽR duomenų pagrindu rengia oficialiąją nusikalstamumo statistiką. NVŽR kaupiami duomenys apie Lietuvos Respublikoje padarytas nusikalstamas veikas (nusikaltimus ir baudžiamuosius nusižengimus), numatytas Lietuvos Respublikos baudžiamajame kodekse, dėl kurių Lietuvos Respublikos ikiteisminio tyrimo įstaigos ar prokuratūros atlieka ikiteisminius tyrimus. NVŽR taip pat kaupiami duomenys apie asmenis, įtariamus (kaltinamus) nusikalstamų veikų padarymu ir asmenis, nukentėjusius nuo nusikalstamų veikų. NVŽR duomenys tvarkomi siekiant vykdyti nusikalstamų veikų, įtariamų (kaltinamų) ir nukentėjusių asmenų apskaitą, rengti statistines ataskaitas apie nusikalstamas veikas, įtariamus (kaltinamus) ir nukentėjusius asmenis. Taip pat duomenys apie nusikalstamas veikas atvaizduojami, panaudojant geografinę informacinę sistemą (GIS), Lietuvos Respublikos žemėlapyje pagal jų padarymo vietą. Minėti duomenys svarbūs teisėsaugos institucijoms organizuojant bei vykdant nusikalstamų veikų tyrimą ir prevenciją – atliekant sukauptų duomenų analizę ir kuriant priemones, kurių pagalba būtų pašalintos esminės nusikalstamumo priežastys ir sąlygos. Tai efektyvi prevencinė priemonė, įdiegta daugelyje ne tik Europos šalių ar miestų, bet ir Jungtinėse Amerikos Valstijose. Informacija apie nusikalstamumą Informatikos ir ryšių departamento interneto svetainėje www.ird.lt pateikiama dvejopai, atsižvelgus į skirtingus naudotojų poreikius. Ikiteisminio tyrimo įstaigų pareigūnams (registruotiems registro naudotojams) prieinama detali informacija apie nusikalstamas veikas bei nusikalstamumo statistika. Visiems interneto naudotojams  prieinama: 
1) bendra statistinė informacija – registro duomenų pagrindu parengtos oficialiosios suvestinės statistinės ataskaitos apie užregistruotas nusikalstamas veikas, įtariamus, kaltinamus bei nukentėjusius asmenis,
2) interaktyvi informacija Lietuvos Respublikos žemėlapyje apie užregistruotas nusikalstamas veikas pagal teritorinį administracinį susiskirstymą ir pagal nusikalstamos veikos padarymo vietą kiekvienos savivaldybės teritorijoje.
NVŽR valdytoja ir registre tvarkomų asmens duomenų valdytoja yra Lietuvos Respublikos vidaus reikalų ministerija.
NVŽR tvarkytojai ir registre tvarkomų asmens duomenų tvarkytojai yra:
1) Informatikos ir ryšių departamentas;
2) Policijos departamentas prie Lietuvos Respublikos vidaus reikalų ministerijos (toliau – Policijos departamentas), apskričių vyriausieji policijos komisariatai ir Lietuvos kriminalinės policijos biuras (toliau – policijos įstaigos);
3) Finansinių nusikaltimų tyrimo tarnyba prie Lietuvos Respublikos vidaus reikalų ministerijos;
4) Priešgaisrinės apsaugos ir gelbėjimo departamentas prie Vidaus reikalų ministerijos;
5) Valstybės sienos apsaugos tarnyba prie Lietuvos Respublikos vidaus reikalų ministerijos;
6) Lietuvos Respublikos specialiųjų tyrimų tarnyba;
7) Lietuvos Respublikos generalinė prokuratūra, apygardų prokuratūros ir Europos deleguotųjų prokurorų biuras;
8) Lietuvos kariuomenės Karo policija;
9) Muitinės kriminalinė tarnyba;
10) Lietuvos kalėjimų tarnyba.
NVŽR duomenų teikimo formos ir apimtys yra šios:
1) Informatikos ir ryšių departamentas:
- perduoda registro išrašus, registro duomenų bazės išrašus, apimančius visus registro duomenų bazėje saugomus registro duomenis arba jų dalį, registro duomenų pasikeitimus;
- teikia registro duomenų pagrindu parengtus išrašus;
- teikia registro duomenų pagrindu parengtą apibendrintą, susistemintą ir kitaip apdorotą informaciją;
- teikia registro duomenų pagrindu parengtas registro duomenų gavėjo pateiktos formos ataskaitas;
- teikia nusikalstamų veikų erdvinių duomenų rinkinius.
2) Kiti NVŽR tvarkytojai pagal savo kompetenciją teikia tik jų į registro duomenų bazę įrašytų registro duomenų pagrindu parengtus išrašus.
Išrašai, apibendrinta, susisteminta ar kitaip apdorota informacija gali būti:
- pateikiami peržiūrai leidžiamosios kreipties būdu internetu;
- perduodami automatiniu būdu elektroninių ryšių tinklais;
- pateikiami raštu ir (arba) elektroninių ryšių priemonėmis;
- kitais Lietuvos Respublikos įstatymuose, Europos Sąjungos teisės aktuose nustatytais būdais.
NVŽR duomenys teikiami ir perduodami pagal sutartis ir prašymus.
[bookmark: _Hlk193716288]NVŽR duomenų gavėjai:
1. Fiziniai asmenys ir juridiniai asmenys - registro išrašas apie registre tvarkomus jų duomenis kartą per kalendorinius metus pagal jų prašymą;
2. Susiję registrai ir valstybės informacinės sistemos – pagal sutartis;
3. Mokesčių administravimo, teisėtvarkos, žvalgybos institucijos ir teismai - teisės aktuose nustatytoms funkcijoms atlikti pagal jų prašymą ir (arba) duomenų teikimo sutartis;
4. Lietuvos Respublikos vidaus reikalų ministerijos administracijos padaliniai, įstaigos prie Lietuvos Respublikos vidaus reikalų ministerijos – jų teisės aktuose nustatytoms funkcijoms atlikti;
5. Valstybės duomenų agentūra pagal Lietuvos Respublikos finansų ministro patvirtintą kasmetinę oficialiosios statistikos darbų programą;
6. Valstybės institucijos ir įstaigos, kurioms teisės aktais nustatyta teisė (pareiga) rinkti ir kaupti registro duomenų pagrindu parengtus statistinius duomenis.
NVŽR objektų duomenys gaunami iš Integruotos baudžiamojo proceso informacinės sistemos (toliau – IBPS) per IBPS – NVŽR sąsają pagal pateiktas duomenų formas, nurodytas Nusikalstamų veikų žinybinio registro duomenų tvarkymo taisyklėse, patvirtintose Lietuvos Respublikos vidaus reikalų ministro 2016 m. spalio 31 d. įsakymu Nr. 1V-776 „Dėl Nusikalstamų veikų žinybinio registro duomenų tvarkymo taisyklių patvirtinimo“:
1. Nusikalstamos veikos duomenys (10 forma);
2. Tyrimo rezultatų duomenys (20 forma);
3. Asmens, įtariamo (kaltinamo) nusikalstamos veikos padarymu, duomenys (30 forma);
4. Ikiteisminio tyrimo byloje priimtų sprendimų duomenys (40 forma);
5. Nukentėjusio fizinio asmens arba juridinio asmens duomenys (50 forma).
Nurodytos duomenų formos sudaromos ir užpildomos IBPS ir per IBPS integracinę sąsają su registru šiose duomenų formose esantys duomenys įrašomi į registro duomenų bazę  arba šios duomenų formos sudaromos ir užpildomos tiesiogiai registro duomenų bazėje. Duomenys  tvarkomi NVŽR vienoje duomenų bazėje, statistinėms ataskaitoms generuoti naudojama suvestinių statistinių ataskaitų generavimo programa. NVŽR duomenų pagrindu rengiama ši statistinė informacija:
1) apie nusikalstamas veikas, padarytas Lietuvos Respublikos savivaldybėse, ir jų tyrimo rezultatus, asmenis, įtariamus (kaltinamus) nusikalstamų veikų padarymu, ir nuo nusikalstamų veikų nukentėjusius asmenis, 
2) apie užregistruotus nusikaltimus, įtariamus (kaltinamus) asmenis, nukentėjusius nuo nusikaltimų asmenis, susijusius su smurtu artimoje aplinkoje, kuri rengiama pagal Valstybės duomenų agentūros Oficialiosios statistikos darbų programos I dalį, patvirtinta Lietuvos Respublikos finansų ministro įsakymu;
3) apie ikiteisminio tyrimo įstaigose ir prokuratūrose užregistruotas nusikalstamas veikas, dėl kurių įstaigose atliekamas ikiteisminis tyrimas, ir jų tyrimo rezultatus, asmenis, įtariamus (kaltinamus) šių nusikalstamų veikų padarymu, nuo šių nusikalstamų veikų nukentėjusius asmenis, nustatytą turtinę žalą, nusikalstama veika padarytą fiziniam, juridiniam asmeniui ar valstybei, užkardytą turtinę žalą, kuri galėjo būti nusikalstama veika padaryta fiziniam, juridiniam asmeniui ar valstybei, ir apie įstaigose pradėtus ir nutrauktus ikiteisminius tyrimus dėl asmens mirties priežasties nustatymo ar dėl asmens, dingusio be žinios. Vadovaujantis Nusikalstamų veikų žinybinio registro objektų pagrindinių statistinių rodiklių apskaičiavimo taisyklėmis, parengtos oficialiosios suvestinės statistinės ataskaitos ir kita registro duomenų pagrindu parengta apibendrinta ir susisteminta statistinė informacija skelbiamos Informatikos ir ryšių departamento interneto svetainėje. Informatikos ir ryšių departamento rengiama statistinė informacija – vienas iš svarbiausių nacionalinės kriminologinės statistikos šaltinių Respublikoje. Informatikos ir ryšių departamento rengiama nusikalstamumo statistika teikiama Valstybės duomenų agentūrai ir Europos Sąjungos statistikos tarnybai (Eurostat), bei sudaro Europos statistikos dalį.
Informatikos ir ryšių departamentas, siekdamas teisėsaugos institucijoms ir prokuratūroms sudaryti sąlygas įvertinti ir analizuoti jų tiriamų nusikalstamų veikų apimtis ir atliekamų ikiteisminių tyrimų rezultatus, be oficialiosios nusikalstamumo statistikos parengimo (ši statistika rengiama duomenis grupuojant ir pateikiant ataskaitose pagal Lietuvos Respublikos savivaldybes) rengia bei skelbia išsamius statistinius duomenis apie ikiteisminio tyrimo įstaigose ir prokuratūrose registruojamas nusikalstamas veikas, dėl kurių atliekamas ikiteisminis tyrimas (ši statistika rengiama duomenis grupuojant ir pateikiant ataskaitose pagal Lietuvos Respublikos ikiteisminio tyrimo įstaigas). Tiek oficialiosios statistinės ataskaitos, tiek statistinės ataskaitos apie ikiteisminio tyrimo įstaigose ir prokuratūrose registruojamas nusikalstamas veikas, dėl kurių atliekamas ikiteisminis tyrimas, viešai skelbiamos Informatikos ir ryšių departamento interneto svetainėje lietuvių ir anglų kalba. Interneto svetainėje kaupiama ir pateikiama statistinė informacija nuo 1990  metų. Toks tęstinis duomenų kaupimas ir pateikimas interneto svetainėje leidžia naudotojams patogiai rasti ir analizuoti didelio laikotarpio statistinius duomenis.

NVŽR registro duomenų pagrindu rengiamos oficialios suvestinės statistinės ataskaitos apie nusikalstamas veikas, padarytas Lietuvos Respublikos savivaldybėse, ir jų tyrimo rezultatus, asmenis, įtariamus (kaltinamus) nusikalstamų veikų padarymu, ir nuo nusikalstamų veikų nukentėjusius asmenis. Taip pat rengiamos statistinės ataskaitos apie ikiteisminio tyrimo įstaigose ir prokuratūrose užregistruotas nusikalstamas veikas, dėl kurių įstaigose atliekamas ikiteisminis tyrimas, ir jų tyrimo rezultatus, asmenis, įtariamus (kaltinamus) šių nusikalstamų veikų padarymu, nuo šių nusikalstamų veikų nukentėjusius asmenis, nustatytą turtinę žalą, nusikalstama veika padarytą fiziniam, juridiniam asmeniui ar valstybei, užkardytą turtinę žalą, kuri galėjo būti nusikalstama veika padaryta fiziniam, juridiniam asmeniui ar valstybei, ir apie įstaigose pradėtus ir nutrauktus ikiteisminius tyrimus dėl asmens mirties priežasties nustatymo ar dėl asmens, dingusio be žinios. NVŽR duomenų bazėje, atėjus ataskaitiniam laikotarpiui, fiksuojami ataskaitinių laikotarpių (kas mėnesį) duomenys. Šie duomenys yra saugomi centrinės duomenų bazės lentelėse, iš kurių vėliau skaičiuojamos suvestinės statistinės ataskaitos. Suvestinės statistinės ataskaitos rengiamos NVŽR duomenų pagrindu, panaudojant statistinių ataskaitų skaičiavimo įrankį. Ataskaitinio laikotarpio statistinių rodiklių apskaičiavimai atliekami pagal ikiteisminio tyrimo pradėjimo datą ir procesinio sprendimo priėmimo datą, patenkančią į ataskaitinį laikotarpį. Rengiamoje ataskaitinio laikotarpio statistinėje informacijoje pateikiami statistiniai rodikliai apskaičiuojami apibendrinant ataskaitinių metų einamojo ir visų praėjusių kalendorinių mėnesių registre įrašytus duomenis. NVŽR esančių duomenų pagrindu yra formuojamos ne mažiau kaip 35 ataskaitos. Norėdamas suformuoti ataskaitą, Informatikos ir ryšių departamento darbuotojas atskiruose dokumentų šablonuose aprašo formuojamos ataskaitos, t. y. statistinės lentelės, antraštes (eilutes ir skiltis), nurodo kokie duomenys ir iš kokių NVŽR duomenų laukų turi būti pateikti ir apskaičiuoti. Pagal darbuotojo sukurtą dokumentą ataskaitų generavimo įrankis suformuoja ataskaitą *.doc arba *.xls formatu ir patalpina ją į nurodytą vietą. Suformuotas statistines ataskaitas Informatikos ir ryšių departamento interneto svetainės administratorius įkelia į Informatikos ir ryšių departamento interneto svetainę.

[bookmark: _Toc533188687]1.5. NVŽR integracija su kitomis sistemomis
· NVŽR integracija su Valstybinio socialinio draudimo  fondo valdybos prie Socialinės apsaugos ir darbo ministerijos informacine sistema. 
Valstybinio socialinio draudimo  fondo valdyba prie Socialinės apsaugos ir darbo ministerijos (toliau – VSDFV), siekiant užtikrinti teisingą valstybinio socialinio draudimo pašalpų, pensijų ir išmokų, mokamų iš valstybės biudžeto, kurias pavesta administruoti  VSDFV įstaigoms, skyrimą ir mokėjimą gavėjams, vadovaujantis išmokų skyrimą ir mokėjimą reglamentuojančiais teisės aktais, taip pat regreso teisės į žalą padariusį asmenį įgyvendinimui, turi galimybę, remiantis 10, 20, 30 ir 50 duomenų formų duomenimis, gauti duomenis apie įtariamuosius, padariusius nusikalstamą veiką, ir apie asmenis, nukentėjusius nuo šių veikų (smurtinių nusikaltimų). NVŽR į VSDFV teikia 20, 30 ir 50 formų duomenis.
·  NVŽR integracija su Įtariamųjų, kaltinamųjų ir nuteistųjų registru.
NVŽR naudotojas pagal esamą NVŽR ir Įtariamųjų, kaltinamųjų ir nuteistųjų registro (toliau – ĮKNR) sąsają gali surasti ir peržiūrėti įtariamojo, kaltinamojo ar nuteisto asmens duomenis, iškvietęs formą iš ĮKNR.
· NVŽR integracija su IBPS.
IBPS ir NVŽR yra tvarkomi Informatikos ir ryšių departamento infrastruktūroje, todėl jų abiejų integravimui naudojamas duomenų perdavimas duomenų bazės lygmenyje. Duomenų formų duomenys yra išsaugomi IBPS jų automatinio pildymo metu. Duomenų formos IBPS sistemoje susietos viena su kita per duomenų formų ID, bei turi jų pildymui realizuotą specifinę loginę kontrolę, kuri palaiko ikiteisminio tyrimo vykdymo funkcijas ir eiliškumą. Šie IBPS loginės kontrolės įrankiai užtikrina, kad IBPS būtų tvarkingai užpildomi NVŽR statistinei informacijai rinkti reikiami duomenys. Statistiniams duomenims saugoti IBPS turi atskiras duomenų lenteles bei papildomas duomenų lenteles susiejimams tarp 10 ir 30, 50 duomenų formų. Statistinių duomenų perdavimo sąsaja IBPS – NVŽR užtikrina, kad iš IBPS būtų perduoti tiek statistinių duomenų  formų duomenys, tiek ir formų susiejimai. Pagrindinis NVŽR statistinių duomenų teikimo šaltinis yra IBPS, šio sprendimo architektūra užtikrina IBPS esančių ir perduotų į NVŽR duomenų teisingumą ir neprieštaringumą. Atliekant duomenų perdavimą į NVŽR iš IBPS vykdomas IBPS saugomų statistinių duomenų įrašymas į NVŽR duomenų bazę, naudojant DB LINK duomenų perdavimo metodą. Siekiant valdyti duomenų rašymo, skaitymo ir kitas funkcijas NVŽR duomenų lentelėse, duomenų įrašymas į NVŽR ir skaitymas iš NVŽR realizuojamas per tarpinį naudotoją (DB schemą) NVŽR duomenų bazėje. Tarpinio naudotojo teisių valdymas apriboja IBPS veiksmus tik iki būtinų veiksmų NVŽR duomenų teikimui ir gavimui. 

[bookmark: _Toc533188688]1.6. Paramos teikimo priemonės
Sprendžiant klausimus, susijusius su Teisingumo ministerijos vykdomomis funkcijomis dėl smurtiniais nusikaltimais padarytos žalos kompensavimu iš Nukentėjusių nuo nusikaltimų asmenų fondo, lėšų gavimu į Teisingumo ministerijos fondą; VSDFV vykdomomis funkcijomis, susijusiomis su permokų išieškojimu, netekto nedarbingumo kompensacijos ir žalos atlyginimu maitintojo netekimo atveju, vaikų išlaikymo išmokų skyrimu, mokėjimu ir išmokėtų sumų išieškojimu, sukurtos NVŽR ir ĮKNR duomenų teikimo Teisingumo ministerijos ir VSDFV darbuotojams priemonės, veikiančios tinklinės paslaugos (angl. web service) pagrindu.

1.7. NVŽR kuriamas ir tvarkomas vadovaujantis aktualiomis šių teisės aktų, kuriais privalo vadovautis ir paslaugų teikėjas teikdamas paslaugas, redakcijomis:
1. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas (BDAR));
2. Lietuvos Respublikos asmens duomenų teisinės apsaugos įstatymu;
3. Lietuvos Respublikos kibernetinio saugumo įstatymu;
4. Lietuvos Respublikos valstybės informacinių išteklių valdymo įstatymu;
5. Nacionaliniu kibernetinių incidentų valdymo planu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
6. Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“;
7. Nusikalstamų veikų žinybinio registro nuostatais, patvirtintais Lietuvos Respublikos vidaus reikalų ministro 2015 m. rugpjūčio 27 d. įsakymu Nr. 1V-667 „Dėl Nusikalstamų veikų žinybinio registro reorganizavimo ir Nusikalstamų veikų žinybinio registro nuostatų patvirtinimo“;
 8. Nusikalstamų veikų žinybinio registro objektų pagrindinių statistinių rodiklių apskaičiavimo taisyklėmis, patvirtintomis Lietuvos Respublikos vidaus reikalų ministro 2003 m. birželio 30 d. įsakymu Nr. 1V-264 „Dėl Nusikalstamų veikų žinybinio registro objektų pagrindinių statistinių rodiklių apskaičiavimo taisyklių patvirtinimo“;
9. Informatikos ir ryšių departamento prie Lietuvos Respublikos vidaus reikalų ministerijos informacijos saugos valdymo sistemos nuostatais, patvirtintais Informatikos ir ryšių departamento prie Lietuvos Respublikos vidaus reikalų ministerijos direktoriaus 2019 m. balandžio 3 d. įsakymu Nr. 5V-35 „Dėl Informatikos ir ryšių departamento prie Lietuvos Respublikos vidaus reikalų ministerijos informacijos saugos valdymo sistemos organizavimo“;
10. Nusikalstamų veikų žinybinio registro duomenų tvarkymo taisyklėmis, patvirtintomis Lietuvos Respublikos vidaus reikalų ministro 2016 m. spalio 31 d. įsakymu Nr. 1V-776 „Dėl Nusikalstamų veikų žinybinio registro duomenų tvarkymo taisyklių patvirtinimo“;
11. kitais Europos Sąjungos ir Lietuvos Respublikos teisės aktais, Lietuvos Respublikos ir tarptautiniais standartais, reglamentuojančiais informacijos saugą, kibernetinį saugumą.

1.8. NVŽR naudojamos technologijos:
· NVŽR taikomoji PĮ:
Oracle Forms 12c ir Reports 12c,
DBVS ORACLE Oracle 12c, 
Oracle branduolio procedūrų paketai,
Oracle Advanced Queuing (AQ),
Java Message Service (JMS) ,
JAX-WS 2.0 bei Glassfish Metro 1.5 technologijas,
Apache iBATIS 2.3.4 technologiją,
ESRI ArcGIS      
JasperReports 6.2 
· Sąveikos su kitais registrais ir informacinėmis sistemomis technologija:
Oracle branduolio procedūrų paketai,
SOAP žiniatinklio paslaugos ( Web Service),
REST žiniatinklio paslaugos (Web Service),
HTTP užklausos
· NVŽR naudotojų autentifikacijos ir autorizacijos procesas vykdomas per Vidaus reikalų integracinės platformos Aplikacijų ir naudotojų administravimo posistemę (ADMIN III).
· NVŽR naudotojų veiksmų auditavimas vykdomas Vidaus reikalų integracinės platformos Audito posistemėje (Audit).

1.9. NVŽR dokumentacija
NVŽR yra sukurta ir sutartį vykdysiančiam paslaugų teikėjui susipažinimui bus pateikta NVŽR integracijų, techninės specifikacijos, naudotojo vadovo ir kita dokumentacija. 

2. PIRKIMO OBJEKTAS
2.1. Pirkimo objektas – NVŽR PĮ priežiūros paslaugos, kurias sudaro:
[bookmark: _Hlk193368136]2.1.1. iki 1090 val. NVŽR PĮ kūrimo, modernizavimo ir jos įdiegimo paslaugų pagal užsakytus reikalavimus. PO neįsipareigoja įsigyti viso nurodyto paslaugų kiekio. Paslaugos pagal valandinį įkainį užsakomos esant poreikiui;
2.1.2. suteikta garantinė priežiūra sukurtai / modernizuotai NVŽR PĮ nuo sukurtos/modernizuotos konkrečios NVŽR PĮ perdavimo-priėmimo akto pasirašymo dienos sutarties galiojimo laikotarpiu 12 (dvylika) mėnesių nuo paskutinio paslaugų perdavimo-priėmimo akto pagal sutartį pasirašymo dienos. 
Numatoma, kad paslaugų teikėjas PO taip pat teiks šias, su NVŽR, susijusias paslaugas:
Sukurtos / modernizuotos NVŽR PĮ atnaujinimas, klaidų ir pažeidžiamumų taisymas;
Sukurtos / modernizuotos NVŽR PĮ priežiūros paslaugos, t. y. konsultacijos telefonu, elektroniniu paštu, Pagalbos tarnybos (angl. Help Desk) pagalba ar konsultacijos NVŽR įdiegimo vietoje. Konsultacijos turi būti teikiamos darbo dienomis nuo 7.30 val. iki 18.00 val.
NVŽR PĮ kūrimo, modernizavimo ir jos įdiegimo paslaugos pagal poreikį užsakomos tokia tvarka:
PO nustačiusi NVŽR PĮ kūrimo, modernizavimo funkcionalumo poreikį užpildo nustatytos formos paraišką (Sutarties priedas Nr. 4), kurioje nurodo užsakomo reikalavimo pavadinimą, apimtis ir įgyvendinimo terminą.
Paslaugų teikėjas susipažinęs su užsakymo paraiška per 5 (penkias) darbo dienas raštu pateikia PO užsakyto reikalavimo vertinimą (valandų skaičių).
Įgyvendinant reikalavimus pagal PO užsakymus turi būti realizuojamas pilnas NVŽR PĮ gamybos ir diegimo ciklas (gamyba, testavimas, diegimas, dokumentacijos atnaujinimas ir pan.).
Pirkimo užduočiai įvykdyti paslaugų teikėjas privalės:
· atlikti detalią analizę ir detaliai specifikuoti PO užsakytus NVŽR PĮ kūrimo, modernizavimo reikalavimus. Analizės ir projektavimo rezultatus dokumentuoti atnaujinant esamą NVŽR dokumentaciją. Atliekant analizę ir projektavimą paslaugų teikėjas turi vykdyti susitikimus su PO ir kitų susijusių institucijų, kurioms kuriamas NVŽR funkcionalumas, specialistais. Susitikimai pagal poreikį turi būti protokoluojami paslaugų teikėjo;
· Sukurtą ir modernizuotą NVŽR PĮ įdiegti į Informatikos ir ryšių departamento testinę aplinką ir dalyvauti testavimų metu; 
·  PO diegiant sukurtą, modernizuotą ir ištestuotą NVŽR PĮ į NVŽR darbinę aplinką dalyvauti diegimo metu;
·  Pateikti atnaujintą NVŽR techninę dokumentaciją;
·  užtikrinti paslaugų atitiktį Kibernetinio saugumo reikalavimų aprašui, patvirtintam Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“.
3. KITI REIKALAVIMAI
 
3.1. Reikalavimai testavimui ir testavimo eiga
Kuriamų atnaujinimų testavimui paslaugų teikėjas PO techninėje aplinkoje savo sąskaita parengia ir konfigūruoja testines aplinkas.
Paslaugų teikėjas turi parengti NVŽR testavimo aplinką PO pateiktos techninės įrangos pagrindu, skirtą modernizuotos PĮ patikrinimui prieš diegiant ją į darbinę aplinką, ar kitiems naudotojų testavimo veiksmams atlikti. Diegimą vykdo atsakingi PO darbuotojai, t. y. turi būti sukonfigūruotas (ir dokumentuotas) PĮ diegimo į testinę aplinką procesas ir priemonės taip, kad atsakingas PO darbuotojas PĮ pagamintą (sukompiliuotą) iš GitLab esančių išeities tekstų, galėtų įdiegti į testinę aplinką, valdyti diegimo konfigūraciją. Bet kokie PĮ atnaujinimų diegimai į testinę aplinką turi būti galimi tik iš GitLab esančių išeities tekstų.
Testavimų metu įsitikinama, kad sukurta PĮ atitinka jai keliamus reikalavimus ir yra funkcionali (atlieka visas numatytas funkcijas). 
Paslaugų teikėjas turi dalyvauti priėmimo testavime, teikti konsultacijas, kaip turi būti atliekamas testuojamas veiksmas / funkcija / operacija, išsakyti savo komentarus ir siūlymus dėl rekomenduojamo klaidos kritiškumo lygio, informuoti testavimo dalyvius apie klaidos šalinimo terminą, taisyti klaidas. Į testinę aplinką bus diegiama tik iš GitLab esančių išeities tekstų pagamintas NVŽR.
Testavimo metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems PO darbuotojams.
3.2. Reikalavimai diegimui
NVŽR įdiegia ir sukonfigūruoja PO turimoje PO gamybinėje aplinkoje. Diegimas vykdomas iteracijomis. Po įdiegimo turi nesutrikti gamybinėje aplinkoje įdiegtos taikomosios PĮ veikimas. 
Diegimą vykdo atsakingi PO darbuotojai, t. y. turi būti sukonfigūruotas (ir dokumentuotas) PĮ diegimo į gamybinę aplinką procesas ir priemonės taip, kad atsakingas PO darbuotojas PĮ, pagamintą (sukompiliuotą) iš GitLab esančių išeities tekstų, galėtų įdiegti į gamybinę aplinką, valdyti diegimo konfigūraciją. Bet kokie PĮ atnaujinimų diegimai į gamybinę aplinką turi būti galimi tik iš GitLab esančių išeities tekstų.
Realizuojant sukurtą ar modernizuotą NVŽR funkcionalumą negali būti sutrikdytas esamas NVŽR funkcionalumas, kuriame nevykdomi pakeitimai, ar VRIS registrų bei kitų sistemų, su kuriomis NVŽR integruotas, veikimo stabilumas. Tuo atveju, kai NVŽR įgyvendinamas funkcionalumas įtakoja kitų, su NVŽR integruotų sistemų/registrų darbą arba jose reikalingi pakeitimai (pvz. keičiama integracinė sąsaja) paslaugų teikėjas turi sudalyvauti ir teikti visą reikalingą informaciją su NVŽR integruotos sistemos/registro pakeitimus atliekančiai įmonei. Jeigu įkeltas funkcionalumas sutrikdo NVŽR esančių funkcijų darbą, laikoma, kad paslauga atlikta nekokybiškai. Paslaugų teikėjas atlieka klaidų taisymą ir duomenų atstatymo darbus savo lėšomis. Paslaugų teikėjas turi užtikrinti PO darbuotojų konsultavimą visais su modernizuojamo NVŽR PĮ diegimu susijusiais klausimais.

Paslaugų teikėjas visą dokumentaciją turi parengti pagal bendrinės lietuvių kalbos taisykles.
Paslaugų teikėjas dokumentų galutines versijas turi pateikti šiais formatais: elektroniniu (MS Word,  Visio arba kitu lygiaverčiu, su PO suderintu formatu). Jų preliminarios (projektinės) versijos pateikiamos elektroniniu formatu.
Paslaugų teikėjas turės parengti arba atnaujinti žemiau nurodytą dokumentaciją:
·  Analizės ir projektavimo dokumentaciją;
· NVŽR techninę specifikaciją.
Visi NVŽR išeities tekstai turi būti pateikiami PO tų įrankių, kuriais jie sukurti, formatu ir nešifruoti. Paslaugų teikėjas privalės išeities tekstus perkelti į PO pateiktą programų išeities tekstų versijų kontrolės sistemos aplinką (GitLab).  
Paslaugų teikėjas turi užtikrinti, kad darbų rezultatuose nebus panaudota ir (ar) įterpta ar įtraukta jokių intelektinės nuosavybės objektų, tame tarpe ir kompiuterių programų ar kompiuterių programų kodo, kurios licencijuojamos pagal GPL licencijas, kurių naudojimo sąlygos ar licencijos (i) draudžia naudoti arba apriboja tokio kodo naudojimą komerciniais tikslais, ar (ii) leidžia naudoti kompiuterių programų kodą su sąlyga, kad naudotojo sukurta kompiuterių programa bus licencijuojama pagal analogišką licenciją, ar (iii) leidžia naudoti kompiuterių programų kodą su sąlyga, kad naudotojo sukurtos kompiuterių programos kodas bus prieinamas tretiesiems asmenims. O jei panaudojama, paslaugų teikėjas pateikia PO visus reikiamus dokumentus ir duomenis pagal GPL licenciją.
3.4. Rezultatų priėmimas
Rezultatų priėmimas bus atliktas tik pašalinus testavimo metu nustatytus trūkumus. Trūkumais yra laikomos klaidos, kai NVŽR veikia ne taip kaip nurodyta NVŽR dokumentacijoje, teisės aktuose, neatitinka esamų ar būsimų veiklos procesų, negalima vykdyti reikalingų veiksmų ir pan. Taip pat neaiškūs, netikslūs terminai, gramatinės klaidos ir pan.
Testavimų metu nustatytų klaidų prioritetai pagal poveikį sistemai aprašyti lentelėje žemiau.
	Prioritetas
	Atitikimas Klaidų registravimo sistemoje
	Aprašymas

	Aukštas
	Critical, major
	Funkcija neveikia, funkcija nerealizuota arba funkcijos rezultatas yra ne toks koks numatytas aprašytame užsakytame reikalavime, NVŽR dokumentuose, teisės aktuose ar kituose susijusiuose dokumentuose. NVŽR nėra jokio racionalaus alternatyvaus būdo įvykdyti funkciją ir gauti norimą rezultatą. 

	Vidutinis
	Minor
	Funkcija veikia, tačiau jos veikimas nėra toks, koks numatytas aprašytame užsakytame reikalavime, NVŽR dokumentuose, teisės aktuose ar kituose susijusiuose dokumentuose, grąžinamas rezultatas tik dalinai atitinka reikalavimus. Funkcija veikia netinkamai, tačiau NVŽR yra racionalus alternatyvus būdas gauti siekiamo rezultato.

	Žemas
	Trivial
	Nereikšmingi trūkumai ar kiti neatitikimai, kurie neįtakoja korektiško funkcijos veikimo bei jos rezultato. NVŽR veikia kaip aprašyta užsakytame reikalavime, NVŽR dokumentuose, teisės aktuose ar kituose susijusiuose dokumentuose, bet klaida trukdo dirbti patogiai, netikslus lauko pavadinimas, klaidos pranešimas ar pan.



3.5. Reikalavimai pažeidžiamumų šalinimui
NVŽR negali turėti pažeidžiamumų, kurių įvertis pagal Bendrąją pažeidžiamumų vertinimo sistemos (Common Vulnerability Scoring System, CVSS) 3 arba vėlesnę versiją, nurodomas https://nvd.nist.gov/, yra 5 arba didesnis. PO atliks pažeidžiamumų įvertinimą ir pateiks šio įvertinimo ataskaitą Paslaugų teikėjui, taip pat Informatikos ir ryšių departamentas turi teisę nurodyti pašalinti kitus pažeidžiamumus. Paslaugų teikėjas privalės pašalinti pažeidžiamumus, jeigu tokių bus nustatyta. Priešingu atveju paslaugos nebus priimtos.
NVŽR turi būti apsaugotas nuo:
1.  Neautentifikuotos prieigos;
2.  Nesankcionuoto naudotojo sesijos perėmimo;
3.  Nesankcionuoto duomenų perėmimo ar jų įterpimo;
4.  Žalingo kodo įterpimo (angl. Injection, XSS (Cross-sitescripting));
5.  Kitų saugumo pažeidimų, kurie įvardijami OWASP TOP 10 (https://www.owasp.org) periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.
3.6. Garantinė priežiūra, pastebėtų klaidų ir neatitikimų šalinimas
Sukurtam ar modernizuotam NVŽR funkcionalumui, pagal užsakymus, suteikiama garantija, galiojanti Sutarties galiojimo laikotarpiu ir 12 (dvylika) mėnesių po paskutinio pagal Sutartį paslaugų perdavimo-priėmimo akto pasirašymo dienos. Garantinio laikotarpio pradžia laikoma sukurtos ar modernizuotos PĮ perdavimo - priėmimo akto pasirašymo data.
Paslaugų teikėjas privalo vykdyti garantinį aptarnavimą sukurto ar modernizuoto NVŽR funkcionalumo nuo jo eksploatacijos pradžios iki garantinio laikotarpio pabaigos. Garantinio laikotarpio metu paslaugų teikėjas turi užtikrinti visų pastebėtų trūkumų tinkamą pašalinimą, NVŽR privalo būti darbingas, patikimas ir atstatomas po trikdžių.
Garantinio laikotarpio metu elektronine forma turi būti vedamas pastebėtų klaidų ir jų būsenų kaupimo žurnalas, suteikta galimybė jį pildyti suteikiant įgaliotiems PO darbuotojams Taip pat Sutarties vykdymo metu visi incidentai dėl modernizuojamos įrangos registruojami Informacinių technologijų ir telekomunikacijų pagalbos tarnybos posistemėje https://ittpagalba.vrm.lt/MSM/ ir  perduodami paslaugų teikėjui el. paštu spręsti incidentus. Spręsdamas incidentus, Paslaugų teikėjas el paštu gautą pranešimą apie incidentą automatiškai ar paslaugų teikėjo darbuotojų pagalba turės užregistruoti savo incidentų valdymo sistemoje ir jam suteikti identifikacinį numerį  bei PO atsakyti apie užregistravimą, incidento sprendimą  el. paštu ittpagalba@vrm.lt,  el. laiško antraštėje (angl. Subject), nurodydamas tą patį incidento  numerį, koks  buvo  gautas  siunčiant iš Informacinių technologijų ir telekomunikacijų pagalbos tarnybos posistemės. Išvardintais būdais PO atsakingiems asmenims turi būti galimybė pranešti apie NVŽR sutrikimus, reikiamas konsultacijas, reikiamus tobulinimus (naujo funkcionalumo kūrimą) ir pan.
Turi būti parengtos prieinamos ir PO tinkamos informavimo apie NVŽR klaidas ir netikslumus, jų registravimo ir taisymo veiksmų būseną priemonės:
· PO ir paslaugų teikėjo suderinti telefonai;
· PO ir paslaugų teikėjo suderinti el. pašto adresai;
· klaidų registravimo IS;
Garantinio laikotarpio metu PO nurodymu ar paslaugų teikėjui savarankiškai aptikus NVŽR PĮ trūkumus, turi būti atliekami šie veiksmai:
· klaidų ar netikslumų registravimas;
· klaidų ar netikslumų taisymas, testavimas;
· atnaujinimas, diegiant klaidų ir netikslumų pataisymus;
· dokumentacijos tikslinimas.
Garantinės priežiūros paslaugos PO turi būti teikiamos oficialiai patvirtintu darbo laiku. Klaidos ir (ar) trikdžiai klasifikuojami:
· kritinė klaida – kai nustatyti trikdžiai ir (ar) problema, dėl kurių naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas;
· svarbi klaida – kai nustatyti trikdžiai ir (ar) problema, kurie kliudo vykdyti būtinas funkcijas, tačiau yra žinomas alternatyvus funkcijos vykdymas;
·  kita klaida – kai nustatyti trikdžiai ir (ar) problema, kurie sukelia sunkumus naudojantis sistema, bet neįtakoja NVŽR funkcijų veikimo ir nedaro jokio kito poveikio registrui.
Paslaugų teikėjas privalo išanalizuoti ir pašalinti trikdžius ir (ar) klaidas tokiu grafiku:
· kritinės klaidos atveju – ne vėliau kaip per 4 darbo valandas nuo pranešimo el. paštu apie incidentą išsiuntimo paslaugų teikėjui;
· svarbios klaidos atveju – ne vėliau kaip per 8 darbo valandas nuo pranešimo el. paštu apie incidentą išsiuntimo paslaugų teikėjui;
· kitos klaidos – ne vėliau kaip per 20 darbo valandų nuo pranešimo el. paštu apie incidentą išsiuntimo paslaugų teikėjui.
Informacija (ataskaita) apie pašalintas ar pataisytas klaidas ir (ar) trikdžius turi būti atnaujinama ir pateikiama ne rečiau kaip kartą per mėnesį.
Sukurtam ar modernizuotam NVŽR funkcionalumui garantinės priežiūros darbai turi apimti:
·  konsultavimo darbus – PO darbuotojų konsultavimas darbo su NVŽR klausimais telefonu ir (arba) el. paštu, dalyvavimas klaidų aptarimuose;
· neatitikimų šalinimo ir klaidų taisymo paslaugas;
· sugadintų duomenų atstatymą, kai gedimo priežastis yra paslaugų teikėjo modernizuoto NVŽR netinkamas veikimas;
·  NVŽR duomenų bazės tvarkymas, optimizuojant registro darbą;
·  NVŽR veikimui reikalingos PĮ ir tarpusavio sąsajų tvarkymas;
·  NVŽR administratorių konsultavimas (telefonu, elektroniniu paštu) dėl sistemos nepertraukiamo veikimo ir pagalbos teikimas sprendžiant problemas;
· pagalbos PO teikimas vykdant duomenų atkūrimą iš atsarginių duomenų kopijų.
3.7. Kiti reikalavimai
NVŽR funkcionalumo ir funkcionalumo pakeitimų realizavimas neturi pareikalauti papildomos techninės ir licencijuojamos PĮ arba papildomo finansavimo. 
NVŽR naujų funkcionalumų sukūrimas bei esamų funkcionalumų pataisymas turi užtikrinti duomenų nuoseklumą (angl. consistency), ne dalomumą (angl. atomicity), patvarumą (angl. durability) bei atskirtį (angl. isolation).
Naujai sukurti / modernizuoti NVŽR funkcionalumai privalo:
· neįtakoti įprastinio NVŽR naudotojų darbo (netrikdyti duomenų paieškos, jų įvedimo, koregavimo, ataskaitų generavimo);
· neįtakoti NVŽR duomenų bazėje saugomų ir tvarkomų duomenų;
· neperkrauti NVŽR aplikacijų, komponentų, duomenų bazių, aplikacijų serverių; 
· apdoroti duomenis realiu laiku. 

4. KITI REIKALAVIMAI, SUSIJĘ SU KIBERNETINIU SAUGUMU

4.1. Paslaugų teikėjas privalo atlikti šiuos veiksmus ir pranešti apie kibernetinį incidentą, įvykusį jo tinklų ir informacinių sistemų infrastruktūroje, PO šiais terminais ir nurodyti tokią informaciją:
4.1.1. nedelsiant, bet ne vėliau kaip per 24 valandas nuo sužinojimo apie didelį kibernetinį incidentą momento – pateikti ankstyvąjį perspėjimą, kuriame pagal galimybes nurodoma, ar didelį kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti tarpvalstybinį poveikį;
4.1.2. nedelsiant, bet ne vėliau kaip per 72 valandas nuo sužinojimo apie kitą kibernetinį incidentą momento – pateikti ankstyvąjį perspėjimą apie kitą kibernetinį incidentą, kuriame pagal galimybes nurodoma ar kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti poveikį PO tinklams ir informacinėms sistemoms; 
4.1.3. ne vėliau kaip per vieną mėnesį nuo 4.1.1 ar 4.1.2 papunktyje nurodyto pranešimo apie kibernetinį incidentą pateikimo dienos – pateikti galutinę ataskaitą, kurioje pateikiama informacija, nurodyta ši informacija pagal Kibernetinio saugumo įstatymo 18 straipsnio 4 dalies 4 punktą.
4.2. PO arba jos įgalioti tiekėjai turi teisę atlikti paslaugų teikėjo atitikties Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, (toliau – Aprašas), reikalavimams auditą (įskaitant neplaninį), o ir paslaugų teikėjas turi pareigą sudaryti sąlygas tokiam auditui atlikti sutarties vykdymo laikotarpiu ar įvykus dideliam incidentui. 
4.3. Paslaugų teikėjas visą sutarties vykdymo laikotarpį privalo ne rečiau kaip kartą per metus, įvykus esminiams kibernetinio saugumo subjekto organizaciniams ar kitiems reikšmingiems pokyčiams, taip pat įvykus dideliam kibernetiniam incidentui atlikti savo valdomų tinklų ir informacinių sistemų rizikos vertinimą. Taip pat, reguliariai, ne rečiau kaip kartą per metus, įvertinti savo atitiktį Kibernetinio saugumo įstatymui, Aprašo ir paslaugų teikėjo patvirtintiems kibernetinio saugumo politikos dokumentuose nustatytiems reikalavimams. Paslaugų teikėjas įsipareigoja PO pareikalavus pateikti visą reikalingą informaciją, dokumentus, reikalingus įsitikinti, kad paslaugų teikėjas atlieka rizikos ir atitikties vertinimus. 
4.4. Paslaugų teikėjas įsipareigoja užtikrinti jo tinklų ir informacinės sistemų spragų, keliančių riziką PO tinklams ir informacinėms sistemoms, valdymą.
4.5. Paslaugų teikėjas įsipareigoja užtikrinti, kad jo patalpos, įranga, tinklai ir informacinių sistemų priežiūra, informacijos perdavimas tinklais atitinka Aprašo reikalavimus.
4.6. Paslaugų teikėjui fizinė prieiga prie PO tinklų, kitos techninės infrastruktūros ir informacinių sistemų nėra suteikiama. Paslaugų teikėjui suteikiama loginė prieiga per PO saugų VPN sprendimą prie kūrimo ar testavimo aplinkų. Atskiru PO sprendimu (pvz. sprendžiant kritinius incidentus),  laikina loginė prieiga gali būti  suteikta prie darbinių aplinkų. Loginė prieiga suteikiama prie PO kontroliuojamo nuotolinio darbalaukio serverio, kuriame visi paslaugų teikėjo veiksmai yra fiksuojami.

5. BAIGIAMOSIOS NUOSTATOS

5.1. Pagrindinė reikalavimų tenkinimo nuostata: naujai realizuoti / modernizuoti NVŽR funkcionalumai, sauga, greitaveika, patogumas turi būti neprastesni, nei šiuo metu naudojamo  NVŽR.

__________________________
